
Parhau i fireinio dy sgiliau synthesis drwy gyfuno ffynonellau sy'n cytuno neu'n anghytuno gyda'r un pwynt. Yn hytrach na chyflwyno pwynt fesul ffynhonnell, tynna'r pwyntiau a'r ffynonellau ynghyd i atgyfnerthu'r ddadl ymhellach, ac i dangos y datblygiad sydd wedi bod yn y ddadl honno dros amser. Gweler 'citing multiple sources' yn y canllaw hwn am fanylion pellach (bydd angen mewngofnodi): https://www-citethemrightonline-com.ezproxy.uwtsd.ac.uk/article?docid=b-9781350928060&tocid=b-9781350928060-setting-out-citations.
	Wedi darllen yr erthygl amgrymwyd 
	Trwy gydol yr aseiniad

	Targed 2

Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.
A ydy defnyddio cwestiynu, yn arbennig y strategaeth ‘ffyn lolipop’ yn cael effaith ar ddysgu a lles plant yn ôl disgyblion blwyddyn 3?
Fel athrawon, mae gennym ni’r rôl arwyddocaol i wella profiad dysgu plant (Eaude, 2018) ac un o’r brif ffurf i allu sicrhau ymarfer o safon uchel yw asesu, yn enwedig trwy ddefnyddio dulliau asesu ar gyfer dysgu (AagD) (Hattie, 2012). Gan ddefnyddio’r dulliau yma, gall athrawon sicrhau bod eu disgyblion ar y trywydd iawn (Hattie a Clarke, 2018), gan hefyd edrych ar ble mae’r plant ar eu taith, ble mae rhaid iddyn nhw fynd a sut orau i gyrraedd y nod dysgu yna (Gardener, 2006). Gyda safon uchel o strategaethau AagD yn cael eu defnyddio o fewn gwersi, gallant nhw hyd yn oed weld ble mae’r disgyblion, sut gallwn gyrraedd y nod nesaf a ble byddant yn mynd ar ôl lwyddo (Hattie a Timperley, 2007). Yng Nghymru, mae asesu yn chwarae rôl enfawr o fewn y Cwricwlwm i Gymru (CiG) (Llywodraeth Cymru, 2022) gan ei fod yn ffordd ddibynadwy i allu sicrhau bod pob dysgwr yn derbyn digon o gymorth ond hefyd yn cael eu herio mewn modd addas (Llywodraeth Cymru, 2022) er mwyn iddynt allu cwrdd â’r pedwar diben sef; i fod yn ddysgwyr uchelgeisiol, galluog, i fod yn gyfranwyr mentrus, creadigol, i fod yn ddinasyddion egwyddorol, gwybodus ac i fod yn unigolion iach, hyderus (Llywodraeth Cymru, 2018). Felly, dyle athrawon defnyddio’r dulliau pryd bynnag yw’n bosib (Assessment Reform Group, 2002).
O fewn y byd addysg, gwelwn les yng nghanol pob penderfyniad sy’n cael ei wneud (UNCRC, 2022) gyda phwyslais mawr ar y perthynas cryf rhwng lles a dysgu (Spratt, 2017). Am y rheswm yma, cynnwyd ymchwil i ateb y cwestiwn ‘A ydy defnyddio cwestiynu, yn arbennig y strategaeth ‘ffyn lolipop’ yn cael effaith ar ddysgu a lles plant yn ôl disgyblion blwyddyn 3?’. Awgrymir un ffynhonnell o ymchwil gall y defnydd o ffyn lolipop achosi pryder o fewn dosbarth (Coplan a Rudasill, 2016). Mae yna gysylltiad amlwg rhwng iechyd meddwl ac ymddygiad (Spratt et al, 2008) a gall hon gwaethygu i gael effeithiau hir dymor ar iechyd a lles disgyblion wrth iddynt ddatblygu (Rose, 2015). Trwy gynnal ymchwil, byddwn yn weld os mae’r dull yn un dylwn ddefnyddio’n fwy aml. Er mwyn allu gasglu’r wybodaeth angenrheidiol ar gyfer yr ymchwil, defnyddiwyd yr Agwedd Mosaig, gan ddarparu holiaduron a chynnal cyfweliadau i ddosbarth blwyddyn 3. Rhagdybiwyd byddwn yn weld yn y canlyniadau bod tipyn o’r dosbarth yn profi pryder wrth i’r ffyn lolipop cael eu defnyddio o ganlyniad i’r ystod eang o lenyddiaeth sydd ar gael. 
Yn ychwanegol i asesiadau crynodol, mae yna pedair elfen o asesu ffurfiannol sef; darparu meini prawf llwyddiant i ddysgwyr, hunan asesu ac asesu cyfoedion, cwestiynu a darparu adborth o safon (Cambridge, 2023). Gan ddefnyddio’r dulliau AagD yma, gwelwyd gwelliant mewn safonau dysgwyr, gan wneud dysgu yn fwy amlwg i nid yn unig athrawon ond i’r dysgwyr hefyd (Estyn, 2018). Mae yna gyfleoedd amlwg yn y mwyafrif o wers i ddefnyddio AagD i wella dysgu (Estyn, 2020) ond gall rhai cyfyngiadau ymddangos wrth weithredu (Levault ac Allal, 2016). Er mwyn allu sicrhau bod y disgyblion yn cwrdd â’r nodweddion dysgu, rhaid sicrhau safon uchel o AagD (Coe et al, 2014) felly gall diffyg dealltwriaeth gan athrawon cael effaith hynod o ddifrifol ar hon (Wiliam, 2010). Gwelwn hefyd problemau logistaidd yn ymddangos wrth i’r nifer o ddisgyblion mewn dosbarthiadau cynyddu yng Nghymru (OECD, 2014). Yn ffodus, mae Llywodraeth Cymru yn adnabod y rhwystr yma (Donaldson, 2016) ac yn gweithio i wella hon, gyda mwy o wybodaeth i gael ar-lein (Llywodraeth Cymru, 2022). 
Fodd bynnag, ar gyfer yr ymchwil edrychwyd yn fanylach ar yr elfen o gwestiynu, yn arbennig y strategaeth ‘ffyn lolipop’. Mae’r elfen o gwestiynu yn hynod o bwysig wrth annog disgyblion i esbonio syniadau eu hun yn lle dibynnu ar oedolion i wneud hon iddyn nhw (Danby a Thorpe, 2001; Cotton, 2016; Francis, 2016) ar draws unrhyw faes dysgu a phrofiad (MDaPh) (Pagliaro, 2017) gan cynnwys: Ieithoedd, Llythrennedd a Chyfathrebu, Gwyddoniaeth a Thechnoleg, Iechyd a Lles, Mathemateg a Rhifedd, Y Celfyddydau Mynegiannol ac Y Dyniaethau (Llywodraeth Cymru, 2022). Yn ôl gwaith Black a Wiliam (1998), mae yna angen enfawr am gwestiynu a meddwl yn y dosbarth, gan fydd y disgyblion yn cael y cyfle i ddatblygu eu sgiliau meddwl lefel uwch (Coffman, 2012). Er bod y strategaeth yn ddefnyddiol iawn, rhaid bod yn ofalus wrth gynllunio a darparu cwestiynau i blant (Pagliaro, 2017). Wrth gynllunio cwestiynau, rhaid sicrhau i gymryd lefel allu’r disgyblion mewn i ystyriaeth (Yang, 2006). I allu gwneud hyn, dilynwyd Tacsonomeg Bloom (Armstrong, 2010). Trwy ddefnyddio Tacsonomeg Bloom, gallwn sicrhau i gynnwys pawb mewn ein gwersi (Dixie, 2007) sydd yn hynod o bwysig wrth drio cau’r bwlch rhwng disgyblion (Estyn, 2022). Er mwyn allu sicrhau bod y strategaeth yn gweithio yn y modd mwyaf effeithiol ac sy’n bosib, rhaid i’r disgyblion ymgysylltu gyda’r wers (Wiggins a McTighe, 2005). Os mae hon yn wir o’r disgyblion, gallwn wedyn cynnwys cwestiynu o fewn sgyrsiau arferol, pob dydd (Coe et al, 2020) er mwyn annog trafodaethau trwy gydol nid yn unig y diwrnod, ond trwy gydol eu bywydau (Francis, 2016). 
Fel y soniwyd yn gynharach, prif ffocws yr ymchwil yma yw’r defnydd o ffyn lolipop o fewn gwersi. Er mwyn i’r strategaeth allu weithio, mae’n hynod o bwysig bod y disgyblion yn cael perthnasoedd sy’n ddiogel yn seicolegol gyda’i chyfoedion neu gall teimladau o bryder ymddangos (Bronwen, 2005). Mae’r angen yma o berthnasoedd diogel hefyd yn amlwg mewn damcaniaeth Maslow a’r hierarchaeth anghenion (BPS, 2014). O ganlyniad i hon, gall disgyblion swil dangos teimladau o bryder yn aml (Coplan a Rudasill, 2016; Crumrine a Demers, 2007). Awgrymir damcaniaeth Ferre Laevers bod angen i blant cael lefel uchel o les er mwyn allu cyrraedd eu potensial llawn (Laevers, 2015). Diffiniwyd lles fel bod yn gyffyrddus, hyderus ac yn mwynhau rhyngweithio gydag eraill (Laevers a Declercq, 2018). Mae gan bob plentyn yr hawl i les o safon yn ôl erthygl 24 o Gonfensiwn y Cenhedloedd Unedig ar Hawliau’r Plentyn (UNCRC, 2019). Gwelwyd hon hefyd yn y pedwar diben yn CiG, gan fod ‘yn unigolion iach, hyderus sydd yn meithrin eu lles meddyliol ac emosiynol drwy ddatblygu hyder, cadernid ac empathi’ (Llywodraeth Cymru, 2018). Felly, mae gan athrawon y rôl o greu’r amgylchedd cymdeithasol orau ar gyfer dysgu a lles y dysgwyr (Dunlop et al, 2013). I’r strategaeth bod mor effeithiol â phosib, rhaid i’r disgyblion meddwl ei fod yn hollol ar hap (Roden, Lawrence a Howells, 2020; Wylie, Lyon a Goe, 2014). Trwy roi’r ffyn mewn i bot ni all y plant gweld trwy, gallwn roi’r lliwiau grŵp ar y ffyn i allu defnyddio Tacsonomeg Bloom i sicrhau nid ydyn yn mynd i dynnu enw allan ni all ateb y cwestiwn (Dixie, 2007). Wrth dynnu enw allan, rhaid sicrhau bod y ffyn yn mynd nôl mewn i’r pot felly nid yw’r plant yn ymddieithrio (Wiliam, 2017; Sandergeld, Leusner a Bell, 2008).
Cyn cynnal unrhyw ymchwil gyda’r dosbarth, trafodwyd gyda’r pennaeth beth yn gwmws bydd yr ymchwil yn cynnwys er mwyn dilyn polisi’r ysgol (YGG Pontardawe, 2023). Wrth gwrdd â’r pennaeth, cafwyd ei ganiatâd i ddarparu holiaduron, cynnal cyfweliadau a’u recordio (gwelir atodiad Ff) i ddiogelu’r ymchwilydd a hefyd y cyfranogwyr fel sonnir ym mholisi Prifysgol Cymru y Drindod Dewi Sant (PCYDDS, 2022). Dilynwyd canllawiau’r ‘British Educational Research Association’ (BERA) i allu sicrhau bod y proses ymchwil yn hollol foesegol (BERA, 2018) a hefyd y Cod Ymddygiad ac Ymarfer Proffesiynol rhoddwyd yn le gan Gyngor y Gweithlu Addysg (CGA) er mwyn sicrhau proffesiynoldeb wrth gynnal yr ymchwil (CGA, 2022). Llenwyd templed ffurflen foeseg y brifysgol (gwelir atodiad A) i gyd-fynd gyda gofynion y brifysgol. Wrth fynd mewn i’r ymchwil, y prif nod oedd sicrhau bod y disgyblion yn hollol gyffyrddus wrth gymryd rhan ac roeddynt yng nghanol pob penderfyniad er mwyn allu amddiffyn nhw wrth unrhyw straen neu bryder (BERA, 2018; Miller et al, 2012). Rhaid hefyd cyd-fynd gydag agweddau ymchwil yr athrofa sef: i fod yn sgeptigol ac yn ymwybodol o yrwyr gwleidyddol, economaidd a chymdeithasol ar gyfer ‘tystiolaeth’, i fod yn foesegol a defnyddio egwyddorion moesegol ymchwil, i fod yn ymchwilydd crefftus gan ddeall dulliau ansoddol a meintiol a defnyddio sgiliau darllen beirniadol ac i fod yn rhan o broffesiwn ymholgar gan gyfrannu’n rhagweithiol at ystod o gynulleidfaoedd (Hughes, 2023). Trwy ddilyn yr holl bolisïau a gweithdrefnau yma, mae’r ymchwil yn cyd-fynd gyda’r elfen o fod yn foesegol yn agweddau ymchwil Yr Athrofa (Hughes, 2023).
Defnyddiwyd yr Agwedd Mosaig o fewn ymchwil er mwyn allu sicrhau cynnwys lleisiau’r plant a’r bobl sy’n bwysig i addysg disgyblion mewn ymchwil ac felly ymarfer (Clark, 2011). O fewn yr Agwedd Mosaig, defnyddiwyd ystod o ddulliau ymchwil i ateb yr un cwestiwn, gan ofyn i blant neu athrawon i gymryd rhan (Clark, Kjorholt a Moss,  2005). Gwelwn y ffocws yma hefyd yn ysgolion sydd yn dilyn y dull ‘Reggio Emilia’ (Scottish Government, 2022). Er mwyn ateb y cwestiwn ymchwil rhoddwyd yn le, bydd yr ymchwil yn cynnwys lleisiau’r disgyblion yn unig. Defnyddiwyd dwy fath o ymchwil i gael ystod o dystiolaeth (Bruner, 1986) hynny yw ymchwil ansoddol ac ymchwil meintiol (Baxter a Jack, 2010). Dylwn ddefnyddio’r ddau fath yma o ymchwil gyda’i gilydd trwy’r amser er mwyn allu sicrhau’r canlyniadau orau (Holliday, 2016). 
Wrth ddarparu’r holiaduron a chynnal y cyfweliadau, cafwyd cydsyniad y disgyblion (Coe et al, 2017), gan atgoffa nhw bod ganddyn nhw’r hawl i dynnu allan o’r ymchwil ar unrhyw bryd, heb unrhyw fath o gosb (Nolen a Vander Putten, 2007; Denscombe, 2017). Rhoddwyd cerdyn coch a cherdyn gwyrdd i’r disgyblion defnyddio os roeddynt eisiau tynnu allan o’r cyfweliad heb angen dweud ar lafar. Darparwyd holiaduron ar-lein i allu lleihau’r maint o bapur defnyddiwyd yn yr ymchwil, ond dengys ymchwil gall cyfyngiadau ymddangos wrth gynnal ymchwil ar-lein (James a Busher, 2007). Rydyn yn gwybod os nid allwn sicrhau anhysbysrwydd a chyfrinachedd i’r cyfranogwyr ni ddylwn gynnig hi (Hammersley a Traianou, 2012) felly ni ysgrifennwyd unrhyw enwau i lawr a gadawyd yr holiaduron yn anhysbys (Cohen, Manion a Morrison, 2007). Mewn addysg, rhaid cadw cofnod clir o lefel y plant er mwyn allu adnabod nhw’n well (Bruce, 2014) felly eto dilynwyd polisi’r brifysgol er mwyn sicrhau bod unrhyw gofnodion yn cael eu cadw’n ddiogel, mewn ffeil ar-lein diogelwyd gan gyfrinair (PCYDDS, 2022).
Gall cynnal a chynllunio cyfweliadau gyda phlant ymddangos i fod yn anoddach na chyfweliadau gydag oedolion (Austin, 2016; Clark, 2010; Ponizovsky-Bergerson et al, 2019). Un o’r problemau fwyaf gwelwn wrth gynnal cyfweliadau gyda phlant yw’r perthnasoedd sy’n seiliedig ar bŵer (Rogers, 2010). Fel arfer, mae’r disgyblion wedi dod i’r arfer ag athrawon yn ofyn cwestiynau maent yn gwybod yr ateb i yn barod (Hatch, 1990; Rolfe a Siraj-Blatchford, 2001) ac felly mae’r disgyblion eisiau bodloni’r athro gyda’r ‘ateb cywir’ (Einarsdottir, 2007). O ganlyniad i hyn, dechreuwyd y cyfweliadau trwy ddweud wrthynt nid oes ateb cywir neu anghywir i gael oherwydd eu barnau personol sy’n bwysig i’r ymchwil. Penderfynwyd cynnal cyfweliadau lled-strwythuredig, er mwyn adeiladu ar beth mae’r disgyblion yn dweud a phwyso mewn i themâu penodol os maent yn codi (Thomas, 2017). 
Defnyddiwyd ymddygiadau di-eiriau wrth i’r disgyblion siarad felly roeddent yn gallu gweld roedd eu hatebion yn cael eu gwrando arnynt, er mwyn annog nhw i barhau i esbonio’n bellach (Fargos-Malet et al, 2010). Wrth gynnal un cyfweliad, siaradwyd mewn cymysgedd o Gymraeg a Saesneg ar gyfer plentyn sydd methu siarad Cymraeg yn dda iawn gan ei fod newydd wedi symud i Gymru o Loegr. Trwy wneud hon, nid oes unrhyw gyfle ar gyfer camddealltwriaeth. Defnyddiwyd y ffyn lolipop gyda’r dosbarth cyfan i allu dewis yr enwau ar gyfer y cyfweliadau. Tynnwyd un enw o bob grŵp i sicrhau ystod o farnau ar draws yr alluoedd y dosbarth. Trwy wneud hon, doedd neb yn teimlo fel ei bod yn cael ei gadael allan gan roeddynt wedi gweld dim ond pum disgybl cafodd eu dewis, ar hap. Cynnwyd y cyfweliadau mewn ystafell cefn sydd wedi’i gysylltu i’r ystafell dosbarth. Nid oes drws i’r ystafell felly nid oedd rheswm i’r plentyn teimlo’n nerfus yn yr amgylchedd yna. Roedd bach o sŵn o ganlyniad i wers yn cael ei gynnal yn yr ystafell dosbarth ac weithiau daeth disgyblion eraill mewn ac allan o’r ystafell. Os roedd cyfle i ail-wneud yr ymwchil, awgrymwyd i ddefnyddio’r ystafell eto ond i sicrhau nid oes unrhyw un yn dod mewn ac allan a bydd yr ystafell dosbarth yn dawel i sicrhau lefelau uwch o ganolbwyntio. 
Yn debyg i gyfweliadau, rhaid cynllunio’r holiaduron yn fanwl (Sharp, 2012). Rhaid eto ystyried lefel allu’r disgyblion wrth gynllunio’r cwestiynau, gan sicrhau eu bod yn glir ac yn ddealladwy (Arksey a Knight, 1999). Rhoddwyd yr holiaduron i bob plentyn yn y dosbarth (27 o ddisgyblion) felly rhoddwyd y cyfle iddyn nhw ofyn i gael y cwestiwn wedi ei ddarllen ar lafar neu i esbonio unrhyw eirfa efallai sy’n anghyfarwydd iddyn nhw. Awgrymir rydyn yn ofalus wrth ddefnyddio cwestiynau agored, gan gall disgyblion gweld hi’n haws i anwybyddu’r cwestiwn (Tay-Lim a Lim, 2013). Rhaid hefyd bod yn ofalus wrth gymryd disgyblion allan o’u gwersi ar gyfer ymchwil (Alderson a Morrow, 2011) felly darparwyd y mwyafrif o’r holiaduron yn y bore wrth i’r plant cyrraedd yr ysgol felly nid oeddynt yn colli allan o’u gwers a chynnwyd gweddill yr ymchwil ar ôl i’r disgyblion cwblhau eu gwaith dosbarth. Cymerwyd amser hir iawn i gwblhau’r holiaduron fel yr awgrymwyd mewn ymchwil gan Pramling Samuelsson (2004), gan fod plant yn hoffi siarad am unrhyw beth a phopeth (Greenfield, 2011). Efallai gall fod yn syniad i leihau’r nifer o gwestiynau yn yr holiadur a hefyd darparu’r holiaduron mewn amgylchedd tawel i leihau’r nifer o wrthdyniadau wrth gwblhau. Gydag unrhyw ymchwil, rhaid ystyried dibynadwyedd y proses ymchwil ac felly’r effaith ar y canlyniadau. Un o’r brif ffurf o sicrhau dibynadwyedd yw drwy sicrhau cysondeb (Leung, 2015). Er mwyn allu cynyddu dibynadwyedd yr ymchwil, bydd rhaid ailadrodd yn yr un ffordd, ond gyda sampl mwy o faint. Gall barn y staff dysgu hefyd cael eu cynnwys, er mwyn weld eu profiadau a barnau nhw. 
Trwy gynnal yr ymchwil yma, casglwyd cyfuniad o ddata ansoddol sydd yn edrych fwy ar brofiadau’r disgyblion (NFER, 2013) a data meintiol sydd yn edrych ar fesur y data (NFER, 2013). Mae’r defnydd o’r data gwahanol yma yn cyd-fynd gyda’r elfen o fod yn ymchwilydd crefftus (Hughes, 2023). Casglwyd y canlyniadau er mwyn allu trio ateb y cwestiwn ymchwil a gweld os mae ffyn lolipop yn cael effaith ar ddysgu a lles disgyblion blwyddyn 3. Gall data o ymchwil cael eu harddangos mewn nifer o ffurf (Macalester College, 2023) felly penderfynwyd arddangos y canlyniadau casglwyd mewn graffiau, tablau ac fel trawsgrifiadau. Dengys Tabl 1 (gwelir atodiad E) y themâu cyffredin wnaeth ymddangos yn yr ymchwil (Braun a Clarke, 2008) gan gynnwys teimladau’r disgyblion wrth i’r athrawes dosbarth defnyddio’r ffyn lolipop i ddewis pobl i ateb cwestiynau. Gwelwyd o’r codio roedd tri allan o’r pum disgybl yn teimlo’n nerfus wrth i’r strategaeth cael ei gynnal. Prif achos y teimlad yma oedd efallai nid oeddynt yn gwybod yr ateb. Mae’r canlyniadau yma’n cyd-fynd gyda beth welwyd yng ngraff 1 a 2 (gwelir atodiadau G a Ng), gyda graff 1 yn dangos bod y mwyafrif o’r dosbarth yn teimlo’n nerfus i ryw raddau. Dyma yw’r canlyniadau disgwylid wrth edrych ar y llenyddiaeth, yn enwedig gwaith Coplan a Rudasill (2016) a hefyd Crumrine a Demers (2007) ble oeddynt yn awgrymu gall cwestiynu yn y modd hwn achosi pryder mewn disgyblion. Rhaid hefyd ystyried canlyniadau graff 2, sy’n dangos prif deimlad y mwyafrif o’r dosbarth wrth ddefnyddio ffyn lolipop i ddewis rhywun i ateb cwestiwn oedd hapusrwydd. Er mwyn allu trio gwneud y gorau o’r strategaeth, efallai gall y plant dylunio ffyn lolipop eu hun i wneud y strategaeth yn fwy hwyl yn lle ofnus (NCTM, 2023).
Yn ôl ymchwil, mae yna lawer o ddisgyblion sydd methu deall pam nad yw athrawon yn galw ar blentyn gyda’i law i fyny yn lle defnyddio’r ffyn lolipop (Scherer, 2016; Duckor, 2014) ond dengys Tabl 1 bod pob disgybl cafodd eu cyfweld yn cael rhyw lefel o ddealltwriaeth am pam mae’r strategaeth yn cael ei ddefnyddio. Hefyd dengys Tabl 1 bod y disgyblion yn cael syniadau ar sut i wella’r strategaeth, gan awgrymu i ddefnyddio’r ffyn lolipop mewn parau neu grwpiau i roi cyfle iddynt drafod yr ateb. Nid yn unig gall hon fod yn syniad arbennig ar gyfer cynnal trafodaeth rhwng disgyblion (Bowen, 2023; Booth a Coles, 2017) ond hefyd gall fwy o ddisgyblion cael eu cynnwys yn y wers (Dunn, 2017).
Wrth edrych ar y canlyniadau, mae’n bwysig i fod yn gritigol o’r effaith cafodd y proses ymchwil ar y canlyniadau casglwyd. Un o’r prif bwyntiau soniwyd am yn gynharach gall cael effaith yw’r perthnasoedd (Israel, 2014; Hatch, 1990; Rolfe a Siraj-Blatchford, 2001). Er cafodd y disgyblion eu hatgoffa nid oedd ateb cywir i’r cwestiynau, rhaid bod yn ofalus gyda dibynadwyedd y canlyniadau gan fod y mwyafrif o blant eisiau bodloni’r athro (Einersdottir, 2007; Hannabuss, 1996). Wrth gynnal y cyfweliadau, sylweddolwyd ar iaith y corff y cyfranogwyr (Harcourt, Perry a Waller, 2011) gan roedd cwpl ohonynt yn tynnu wynebau wrth drio esbonio’u teimladau. Roedd rhai ohonynt hefyd yn eistedd yn syth wrth ateb y cwestiynau, yn edrych yn hollol hyderus yn eu hatebion.  Gall y ffordd cafodd y cyfweliadau eu cynnal hefyd effeithio ar y canlyniadau (Punch, 2015), yn enwedig yr amgylchedd (Blanchet a Blanchet, 1994). Fel y soniwyd yn gynharach, cafodd y cyfweliadau eu cynnal mewn amgylchedd oedd yn gallu tynnu sylw’r cyfranogwyr o’r cwestiynau a ofynnwyd felly gall hon wedi cael effaith ar eu hymatebion.  Eto, mae yna risg i ddysgu plant wrth dynnu nhw o’u gwersi (Anderson a Morrow, 2011), felly weithiau gall arsylwi bod yn haws i gasglu gwybodaeth mewn rhai senarios (Denzin a Lincoln, 2011). Ar y llaw arall, gall cynnal cyfweliadau bod un o’r dulliau fwyaf defnyddiol gan gall cwestiynau pellach cael eu gofyn am fwy o eglurhad (Noonan, 2013). 
Wrth edrych ar yr holl ddata casglwyd, nid oes un ateb cywir i gymryd o’r ymchwil yma. Er mwyn allu dod i gasgliad dibynadwy, rhaid gwneud mwy o ymchwil, gyda mwy o sampl. Gwelwyd o’r ymchwil er bod nifer o ddisgyblion yn gallu teimlo’n nerfus o ganlyniad i’r ffyn lolipop yn uchel (gwelir atodiad G), bod yna hefyd nifer fawr o ddisgyblion sydd yn mwynhau eu defnydd (gwelir atodiad Ng). Credwyd gyda’r addasiadau awgrymwyd gan y disgyblion eu hun (gwelir atodiad E), gall y nifer o ddisgyblion sydd yn profi’r teimladau o bryder lleihau’n ddifrifol (Bowen, 2023). Dywed erthygl 24 o’r hawliau plant bod gan bob plentyn yn hawl i les o safon, yn enwedig yn yr ysgol (UNCRC, 2019). O ganlyniad i’r gwaith ymchwil yma, datblygwyd yr elfen o asesu a darllen ehangach a chanfyddiadau ymchwil o’r safonau mae rhaid i bob athro gyrraedd i weithio yn y byd addysg (Llywodraeth Cymru, 2020) ac felly welwn y gwelliant hwn yn y dyfodol o fewn fy ymarfer proffesiynol. Gallai hefyd defnyddio fwy o gyfweliadau a chyfweliad yn fy ymarfer yn y pendraw, gan gadw’r gwelliannau fel i gael ystafell dawel yn fy meddwl. Mae ymchwil yn rhan allweddol o fewn ymarfer athrawon (Austin, 2016), felly rhaid cymryd mantais o bob cyfle i wella ein hymarfer.

